चलल बाण एहन इ नैनक अहाँक, मरलौं हम।
 सुनगल इ करेज हमर सिनेह सँ बस जरलौं हम।
 भिडत आबि हमरा सँ, औकाति ककरो कहाँ छै,
जखन-जखन लडलौं, हरदम अपने सँ लडलौं हम।
 हम उजडल बस्ती बनल छी अहाँक इ सिनेह सँ,
सिनेहक नगर मे सदिखन बसि-बसि उजडलौं हम।
 हम तँ देखबै छी अपन जोर मुँहदुब्बरे पर,
कियो जँ कमजोर छल, पीचि कऽ बहुत अकडलौं हम।
 अहाँ डरि-डरि कऽ देखलौं जाहि धार दिस सुनि लिअ,
सब दिन उफनल एहने धार मे उतरलौं हम।
 फऊलुन (ह्रस्व-दीर्घ-दीर्घ)--- ५ बेर प्रत्येक पाँति मे।
 बाबा लेने चलियौ हमरो अपन नगरी!
 बाबा लेने चलियौ हमरो अपन नगरी!
 अपन नगरी - आध्यात्म डगरी!
 हर वर्ष माघ मास जप केर धुनकी,
भोर शांझ वन्दन के अलगे छै मस्ती,
ततेक समय मितबा ढोल बजायत,
हर-हर बम-बम कहि चिचियायत,
जानैत छियै हम जे मोंन नहि लगतै,
हमरो गँजधुक्की धुआँ कने दिन नहि भेटतै. . . ;)
आब इ हमर आखिर पोस्ट जे पढिहें रे!
 मूर्ख नहि बनिहें, बाबाके सुमिरहें रे!
 बाबा एखन लेने जाइ छथुन आपन नगरी।
 नमः पार्वती पतये हर हर महादेव!
 अहाँ केँ हमर इ करेज बिसरत कोना।
 छवि बसल मोन मे आब झहरत कोना।
 हवा सेहो सुगंधक लेल तऽ जरूरी,
बिन हवा फूलक सुगंध पसरत कोना।
 अहीं टा नै, इ दुनिया छै पियासल यौ,
बिन बजेने इ चान घर उतरत कोना।
 जवानी होइ ए नाव बिन पतवारक,
कहू पतवारक बिना इ सम्हरत कोना।
 हमर मोन ककरो लेल पजरै नै ए,
बनल छै पाथर करेज पजरत कोना।
 मफाईलुन (ह्रस्व-दीर्घ-दीर्घ-दीर्घ) ३ बेर प्रत्येक पाँति मे।
 सदस्यता लें संदेश (Atom)